Haltern am Seen sijainti Recklinghausenin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
**Haltern am See** on kaupunki Nordrhein-Westfalenin osavaltiossa läntisessä Saksassa. Se sijaitsee historiallisen Münsterlandin eteläosassa. Kaupungin alueella on useita tekojärviä.

Maantiede
---------

Haltern am See sijaitsee Nordrhein-Westfalenin luoteisessa osassa ja Ruhrin alueen pohjoisreunalla runsaat 30 kilometriä Dortmundista luoteeseen ja noin 35 kilometriä Essenistä pohjoiskoilliseen. Etäisyys Kölnistä on noin 90 kilometriä pohjoiseen ja matka Kölnistä on maanteitse noin 115 kilometriä.

Halternin kantakaupunki sijaitsee Halternin tekojärven (Halterner Stausee) länsipuolella. Lippe virtaa kaupungin eteläpuolitse länteen kohti Pohjanmereen laskevaa Reiniä. Pohjoisesta virtaa Lippen sivujoki Stever Halternin tekojärven kautta ja yhtyy Lippeen kantakaupungin kaakkoiskulmassa. Nykyinen Haltern syntyi vuonna 1975, kun Halternin kantakaupunkiin liitettiin Kirchspiel Haltern ja useita muita maalaiskuntia. Liitoskunnista suurimmat ovat Sythen ja Lippramsdorf.

Historia
--------

Haltern am Seen rautatieasema
Roomalaisten sotajoukot vaelsivat nykyisen Halternin seudulla jo ajanlaskun alussa. Haltern sai kaupunkioikeudet strategisesti merkittävän sijaintinsa ansiosta 1289. Se ympäröitiin puolustusmuurein ja -tornein, joista on jäljellä Siebenteufelsturm vuodelta 1502. Kuten useat Münsterlandin kaupungit, myös Haltern kuului Hansaliittoon (1554–1611) ja sen talouselämä oli virkeää. Napoleonin sotien jälkeen 1815 Haltern liitettiin Preussiin. Halternin tekojärvi valmistui vuoden 1930 paikkeilla ja sen itäpuolelle valmistui Hullernin tekojärvi 1985.

Halternin goottilaistyylinen vanha raatihuone rakennettiin 1575–1577. Raatihuoneen päätykolmiot ovat renessanssivaikutteisia. Halternin merkittävin kirkko on 1877 valmistunut St. Sixtuskirche. Kirkko sijaitsee vanhankaupungin torin eteläreunalla raatihuonetta vastapäätä.

Talous ja liikenne
------------------

Haltern am Seen talouselämä on palveluvaltaista ja sen logistinen sijainti on hyvä. Kaupungin rautatieasema, Bahnhof Haltern am See, sijaitsee rataosuudella Wanne-Eickel–Hampuri. Kaupungin halki kulkee moottoritie BAB 43.

Lähteet
-------

1. ↑  Bevölkerungsstand nach Geschlecht - Gemeinden - Monat (ab 2000) *Landesdatenbank.nrw.de*. Information und Technik Nordrhein-Westfalen Statistisches Landesamt. Viitattu 19.3.2023. (saksaksi)
2. ↑  Entfernung von Haltern am See nach\_ *Luftlinie.org*. Viitattu 19.3.2023. (saksaksi)
3. 1 2  Machen Sie Urlaub und erleben Sie Geschichte *Haltern-am-see.de*. Stadt Haltern am See. Viitattu 19.3.2022. (saksaksi)
4. ↑  St. Sixtuskirche *Haltern.de*. Stadt Haltern am See. Viitattu 19.3.2022. (saksaksi)
5. ↑  Standortinformationen *Haltern-am-see.de*. Stadt Haltern am See. Viitattu 23.3.2022. (saksaksi)

Aiheesta muualla
----------------

* Haltern am See, Nordrhein-Westfalen, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Haltern am See**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Haltern am See 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz area

 |
|  |
| Muut | 
* IdRef

 |

 |